Кельтүүд

Кельтууд (грек. Κελτοί, латин. Celtae, англи. The Celts) - Эрт дээр үед Баруун болон Төв Европын өргөн уудам нутаг дэвсгэрт нутаглаж байсан, хэл, соёлын хувьд ижил төстэй Энэтхэг-Европ гаралтай овог аймгууд юм.

Өнөө үед Кельт ард түмэн голчлон Уэльс, Английн Корнуолл, Бретань, Мэн арал, Ирланд болон Шотландад амьдардаг. Тэд кельт хэлээр ярьдаг байна.

Кельтүүдийн гарал үүслийн талаар олон янзын таамаг онолууд байдаг ч бүх судлаачид кельтүүд нь Энэтхэг-европчуудын Европ руу нүүдэллэн ирсэн хэсэг байсан гэдэгтэй санал нийлдэг байна.

Кельт хэлний хамгийн эртний маргаангүй жишээ бол МЭӨ 6-р зууны үеийн Лепонтын бичээсүүд юм. Эх газрын кельт хэлийг бараг зөвхөн бичээс, газар нутгийн нэрээр баталгаажуулдаг. Арлын кельт хэлүүд нь эрт дээр үеэс яригдаж байсан ч Огам бичээсүүдэд МЭ 4-р зууны үеэс нотлогдсон байдаг. Кельтийн утга зохиолын уламжлал нь МЭ 8-р зууны үеийн Хуучин Ирландын бичвэрүүдээс эхэлдэг байна.